Държавен вестник, бр. 76, 2007 г., стр. 8

С Т Р .  8
Д Ъ Р Ж А В Е Н   В Е С Т Н И К
Б Р О Й  76
(2) Компетентните органи представят свои-
те становища в 14-дневен срок от получаване на
искането с изключение на случаите, когато в
специален закон е предвидено друго.
Чл. 13. (1) След извършване на оценка на
заявлението и документите по чл. 5 или 6 слу-
жителите по чл. 11, ал. 2 изготвят становище за
издаване на сертификат за клас инвестиция
съгласно чл. 3, ал. 1—4.
(2) Въз основа на изготвеното становище
изпълнителният директор или оправомощено-
то от него длъжностно лице предоставя на ми-
нистъра на икономиката и енергетиката моти-
вирано предложение за издаване или за отказ
за издаване на сертификат в 30-дневен срок от
постъпване на заявлението.
(3) Предложението по ал. 2 съдържа:
1. пълна и точна преценка с мотиви за изда-
ването на сертификат за клас инвестиция в съ-
ответствие с изискванията на ЗНИ и на правил-
ника, или
2. основания за отказ за издаване на серти-
фикат за клас инвестиция по чл. 19а ЗНИ.
(4) Към предложението се прилагат и доку-
ментите по чл. 5 или 6.
(5) Когато са констатирани несъответствия
и/или непълноти по реда на чл. 11, ал. 4, срокът
по ал. 2 започва да тече от датата на отстраня-
ването им.
(6) При констатирани несъответствия и/или
непълноти по реда на чл. 11, ал. 4 и когато те не
са отстранени в срок до 6 месеца считано от
датата на подаване на заявлението, изпълни-
телният директор уведомява министъра на ико-
номиката и енергетиката по реда на ал. 2 за
изтичането на срока.
Чл. 14. (1) Министърът на икономиката и
енергетиката или оправомощено от него длъж-
ностно лице разглежда предложението по чл. 13,
ал. 2 и:
1. издава или отказва издаването на серти-
фикат, или
2. връща предложението и приложените към
него документи за извършване на повторна
оценка в случаите на несъответствие с някое от
изискванията на ЗНИ и правилника.
(2) Министърът на икономиката и енерге-
тиката или оправомощено от него длъжностно
лице отказва издаването на сертификат по реда
на Административнопроцесуалния кодекс в
случаите по чл. 19а ЗНИ.
Чл. 15. (1) Служителите на Министерството
на икономиката и енергетиката, на агенцията,
както и други длъжностни лица от централната
и териториалната изпълнителна власт, осъщес-
твяващи административни функции във връзка
с прилагането на мерките за насърчаване на
инвестициите, са длъжни да не разпространя-
ват информацията, станала им известна във
връзка с изпълнението на служебните им за-
дължения, свързани с инвестиционния проект
и приложените документи към заявлението.
(2) В ограничението по ал. 1 не попада ин-
формацията за:
1. общото представяне на инвеститора и на
инвестиционния проект, съдържащо информа-
ция за размера и вида на инвестицията;
2. произвежданите продукти и услуги, пред-
назначени за вътрешния пазар или за външни
пазари;
3. местонахождението и сроковете за изпъл-
нение на проекта;
4. броя на работните места и проекта за обу-
чение;
5. целите, съдържанието и конкретните па-
раметри на мерките за насърчаване на инвес-
тициите по ЗНИ във връзка с изискванията за
публичност и прозрачност на предоставената
помощ за осъществяване на инвестиционния
проект, произтичащи от правото на Европей-
ската общност и на Република България в об-
ластта на държавните помощи;
6. данните по чл. 17, ал. 3.
Раздел IV
Сертификат за клас инвестиция
Чл. 16. (1) За инвестициите от клас А и
клас Б се издава сертификат по образец, пред-
ложен от изпълнителния директор на агенци-
ята и утвърден от министъра на икономиката
и енергетиката или от оправомощено от него
длъжностно лице.
(2) Сертификатът съдържа следните рекви-
зити:
1. пореден номер;
2. наименование и местонахождение на ин-
вестиционния проект и икономическата дей-
ност, в която се осъществява;
3. информацията по чл. 9, ал. 1, т. 1, букви
“а” и “б”;
4. клас на инвестицията;
5. правата на инвеститора за ползване на
мерките за насърчаване на инвестициите по
чл. 21—22а ЗНИ в случаите, когато са заявили
намерението да ги ползват по чл. 4, ал. 2, т. 3;
6. дата на издаване и срок на валидност;
7. основание за издаване;
8. подпис на министъра на икономиката и
енергетиката или на оправомощеното от него
длъжностно лице и печат.
(3) Валидността на сертификата не може да
надвишава 3 години от датата на издаването
му с изключение на случаите, предвидени в
чл. 22д ЗНИ.
(4) Сертификатът се издава в два екземпля-
ра на български език—единият екземпляр се
съхранява в агенцията, а другият се предоставя
на инвеститора. В случай че инвеститорът е
чуждестранно лице, сертификатът се издава и
на английски език.
Чл. 17. (1) Издадените сертификати се впис-
ват в електронна база данни.
(2) Електронната база данни по ал. 1 съдър-
жа следната информация: